इस एक्ट्रेस के पापा के साथ पेट्रोल पंप पर हुई बदतमीजी तो खो बैठी आपा और फिर...देखें Video  
जूही के साथ पेट्रोल पंप पर हुई बदसलूकी
फेसबुक के जरिए की शिकायत
पेट्रोल पंप कर्मचारियों ने की थी बदतमीजी
बंगाली टेलीविजन की मशहूर एक्ट्रेस जूही सेनगुप्ता (Juhi Sengupta) ने हाल ही में कोलकाता के एक पेट्रोल पंप के कर्मचारियों पर गंभीर आरोप लगाया है. जूही ने बताया कि जब वो अपने पैरेंट्स के साथ पेट्रेल पंप पर गई तो वहां के कर्मचारियों ने उनसे बदतमीजी की. दरअसल, जूही अपने पैरेंट्स के साथ रविवार की सुबह घूमने निकली थीं. जब वो पेट्रोल भरवाने के लिए रुकीं तो उन्होंने 1500 रुपये का पेट्रोल भरने के लिए कहा, लेकिन कर्मचारी ने 1500 की जगह 3 हजार का पेट्रोल भर दिया. जब जूही के पापा ने कर्मचारी से इस बारे में पूछा तो उसने उनको धक्का दे दिया और गाड़ी की चाबी भी छीन ली.

हालांकि बाद में पुलिस के बीचबचाव के बाद ये मामला शांत हुआ. जूही बंगाली टीवी सीरियल 'भज गोविंदो (Bhojo Gobindo)' में काम करती हैं. उन्होंने इस किस्से को अपने सोशल मीडिया एकाउंट पर शेयर भी किया. एक्ट्रेस ने इस बात को माना कि जब पेट्रोल पंप कर्मचारी ने उसके पापा के साथ बदतमीजी की तो उन्होंने भी पुलिस को फोन करने से पहले अपना आपा खो दिया था. वहीं मौके पर कसबा थाने के पुलिस वाले पहुंचे और उन्होंने घटना सीसीटीवी फुटेज लीं. 
कोलकाता के सीनियर पुलिस अफसर ने बताया कि थाने में जूही अपने मम्मी-पापा और पेट्रोल पंप के कर्माचारी पहुंचे थे. बाद में दोनों ही पार्टियां समझौते के लिए तैयार हो गईं. हालांकि इस बात का जिक्र एक्ट्रेस ने अपने सोशल मीडिया एकाउंट पर किया और लिखा, 'ये शहर अब किसी के लिए भी सेफ नहीं बचा है.'